તેમને સતત કાશ્મીર છોડી દેવા માટેની ધમકી મળતી હતી પરંતુ તેમણે ન છોડ્યું. તેઓ કહે છે, “મારા પિતા એક સારા માણસ હતા. તેઓ શિક્ષણ તેમજ શિક્ષણના માધ્યમથી સશક્તિકરણમાં વિશ્વાસ ધરાવતા હતા. હું તેમનાં જીવનથી પ્રભાવિત રહી છું. તેમને જોઈને જ હું બીજાને મદદ કરવાની શક્તિમાં વિશ્વાસ રાખીને મોટી થઈ છું. તેઓ નિઃસ્વાર્થ હતાં તેઓ જેમના માટે અને જેઓ તેમના માટે કામ કરતાં તેમનું ધ્યાન રાખતા હતા.” તેનો પ્રભાવ શબનમનાં જીવન પર પડ્યો હતો. તેઓ જણાવે છે, “અમે એવાં વાતાવરણમાં ઉછર્યાં છીએ કે જ્યાં પોતાનાં કરતાં બીજાનો વિચાર પહેલાં કરવામાં આવે છે. મને આશા છે કે હું ટેન્ટ સાથે જે કામ કરી રહી છું તેના કારણે મારા સિદ્ધાંતોને સન્માન મળશે.” શબનમ પોતાના અનુભવો અંગે એક પુસ્તક લખી રહ્યાં છે જે ઝડપથી પ્રકાશિત થશે.